Иванка Могилска
Неродените

chitanka.info

Танцуват неродените.

Яростта играе на топчета

с невиждащите им очи.

Танцуват неродените и викат:

„Кога? Кога ще се родим?“

Танцуват неродените.

Отварят и затварят уста като риби

в предсмъртна агония

и си мислят, че дишат.

Танцуват неродените

върху труповете на надеждите.

Танцуват и умирайки си мислят:

„Най-сетне се родих!“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.